AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo Molėtų r. savivaldybės viešajai bibliotekai

1. Parengto tarybos sprendimo projekto tikslai ir uždaviniai:

Sprendimo projekto tikslas – sutikti perimti Molėtų rajono savivaldybės nuosavybėn savarankiškosioms savivaldybės funkcijoms - gyventojų bendrosios kultūros ugdymui ir etnokultūros puoselėjimui bei informacinės visuomenės plėtrai - įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą turtą – vieną kompiuterį „HP Z1 Tower G6“ su priedais ir vienus virtualios realybės akinius „Pimax 5K Super“ ir jų komponentus. Perimtą turtą perduoti Molėtų r. savivaldybės viešajai bibliotekai valdyti, naudoti ir disponuoti juo patikėjimo teise, vykdant savarankiškąsias Savivaldybės funkcijas.

2. Siūlomos teisinio reguliavimo nuostatos:

Priėmus sprendimą ir jį pateikus Lietuvos nacionalinei Martyno Mažvydo bibliotekai (toliau – Nacionalinė biblioteka) bus rengiamas Lietuvos Respublikos Vyriausybės nutarimas dėl turto perdavimo Savivaldybei.

3. Laukiami rezultatai:

Gyventojai turės galimybę Molėtų r. savivaldybės viešajoje bibliotekoje mokytis išmaniai naudotis internetu atnaujintoje viešosios interneto prieigos infrastruktūroje.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Nacionalinė biblioteka 2022 m. sausio 17 d. raštu Nr. SD-22-71 „Dėl sutikimo perimti valstybės turtą“, informavo, kad, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 4 punktu ir įgyvendindama Europos Sąjungos struktūrinių fondų lėšomis bendrai finansuojamą projektą „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“, ketina perduoti darbui su virtualios realybės turiniu ilgalaikį turtą savivaldybių viešosioms bibliotekoms ir prašo Molėtų rajono savivaldybės tarybos priimti sprendimą perimti valstybės turtą Savivaldybės nuosavybėn. Minėtame rašte prašoma nurodyti, kad perduodamas turtas bus naudojamas Savivaldybės viešosios bibliotekos veikloje, plėtojant viešosios interneto prieigos paslaugų teikimą.